Ο **καρχαρίας των Γκαλαπάγκος** (επιστημονική ονομασία *Carcharhinus galapagensis* - Καρχαρίνος των Γκαλαπάγκος) είναι ένα είδος του καρχαρία της οικογένειας των Καρχαρινίδων, που βρίσκονται σε όλο τον κόσμο σε τροπικά και υποτροπικά νερά. Το είδος αυτό προτιμά κάθαρα περιβάλλοντα κοντά σε υφάλους γύρω από ωκεάνια νησιά, όπου είναι συχνά τα πιο άφθονα είδη καρχαριών. Είναι ενα μεγάλο είδος που φτάνει συχνά σε μήκος 3,7 μέτρων και βάρος τα 85 κιλά. Ο κραχαρίας των Γκαλαπάγκος έχει ένα χαρακτηριστικό ατρακτοειδές σχήμα του «υφαλοκαρχαρία» και είναι πολύ δύσκολο να διακριθεί από το σκοτεινό καρχαρία (C. obscurus) και τον τέφρο καρχαρία (C. amblyrhynchos ). Ένα χαρακτηριστικό αυτού του είδους είναι ψηλό πρώτο ραχιαίο πτερύγιο, το οποίο έχει μια ελαφρώς στρογγυλεμένη άκρη και εξέχει πάνω από το τις πίσω άκρες των θωρακικών πτερυγίων. Είναι συγκενικό είδος με τον σκοτεινό καρχαρία, τον ωκεάνιο λευκοπτέρυγο καρχαρία και το γλαυκοκαρχαρία, όπως βρέθηκε από την ανάλυση των αλλοζύμων.

Οι καρχαρίες των Γκαλαπάγκος είναι ενεργά αρπακτικά που απαντώνται συχνά σε μεγάλες ομάδες. Τρέφονται κυρίως με βενθικά οστεώδη ψάρια και κεφαλόποδα. Τα μεγαλύτερα άτομα έχουν μια πολύ πιο ποικίλη διατροφή, που περιλαμβάνει άλλους καρχαρίες, τα θαλάσσια ιγκουάνα, θαλάσσιους λέοντες και ακόμα και σκουπίδια.
Όπως και άλλοι καρχαρινίδες, είναι ζωοτόκοι, με τα θηλυκά γεννούν 4 με 16 μικρά κάθε 2 με 3 χρόνια. Οι ανήλικοι έχουν την τάση να παραμένουν σε ρηχά νερά για να αποφευχθεί η θήρευση από τους ενήλικες. 

Οι καρχαρίες των Γκαλαπάγκος είναι τολμηροί και έχουν συμπεριφερθεί επιθετικά προς τους ανθρώπους, και ως εκ τούτου θεωρούνται επικίνδυνοι. Η Διεθνής Ένωση για τη Διατήρηση της Φύσης (IUCN) έχει αξιολογήσει αυτό το είδος ως σχεδόν απειλούμενο, καθώς έχει ένα αργό ρυθμό αναπαραγωγής και υπάρχει μεγάλη αλιευτική πίεση όπου ζουν.

Παραπομπές
----------

1. ↑  Bennett, M.B. Gordon, I. & Kyne, P.M. ( SSG Australia & Oceania Regional Workshop, March 2003) (2003). *Carcharhinus galapagensis*  *στην Κόκκινη Λίστα Απειλούμενων Ειδών της IUCN*. Έκδοση 2013.2. Διεθνής Ένωση Προστασίας της Φύσης (IUCN). Ανακτήθηκε 12 Μαρτίου 2014.
2. 1 2 3 4  Compagno, L.J.V. (1984). *Sharks of the World: An Annotated and Illustrated Catalogue of Shark Species Known to Date*. Rome: Food and Agricultural Organization. σελίδες 473–475. ISBN 9251013845.
3. ↑  Froese, Rainer & Pauly, Daniel, επιμ. (2014). "*Carcharhinus galapagensis*" στην FishBase. Έκδοση: Μάρτιος 2014.
4. ↑  Naylor, G.J.P. (1992). «The phylogenetic relationships among requiem and hammerhead sharks: inferring phylogeny when thousands of equally most parsimonious trees result». *Cladistics* **8** (4): 295–318. doi:10.1111/j.1096-0031.1992.tb00073.x.
5. ↑  Wetherbee, B.M. Crow, G.L. and Lowe, C.G. (1996). «Biology of the Galapagos shark, *Carcharhinus galapagensis*, in Hawai'i». *Environmental Biology of Fishes* **45** (3): 299–310. doi:10.1007/BF00003099. .
6. 1 2  Bester, C. Biological Profiles: Galapagos Shark Αρχειοθετήθηκε 2010-04-30 στο Wayback Machine.. *Florida Museum of Natural History Ichthyology Department*. Ανακτήθηκε τις 26 Απριλίου 2009.

Εξωτερικοί σύνδεσμοι
--------------------

Commons  Καρχαρίνος των Γκαλαπάγκος, σχετικά βίντεο και φωτογραφίες στο Wikimedia Commons.